b'\n_START_ARTICLE_\nEdvard Slavik\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini mizarja Karla in gospodinje Ivane Terezije Slavik rojene Pittl. Ljudsko \xc5\xa1olo je obiskoval v rojstnem kraju, gimnazijo v Trstu, pravo z doktoratom pa kon\xc4\x8dal na dunajski Univerzi. V Trstu je bil odvetni\xc5\xa1ki pripravnik v pisarni dr. Gustava Gregorina, od 1901 njegov dr\xc3\xba\xc5\xbebenik. Med 1. svetovno vojno je od\xc5\xa1el po sklepu slovenskih in hrva\xc5\xa1kih politi\xc4\x8dnih voditeljev v London, da bi tam v Jugoslovanskem odboru zastopal te\xc5\xbenje jugoslovanskih narodov v Avstro-Ogrski za ustanovitev lastne dr\xc5\xbeave. Po vrnitvi v Trst je odvetni\xc5\xa1ko pisarno vodil sam in bil samostojni odvetnik do smrti. Njegova pisarna je bila po vojni sede\xc5\xbe osrednjega kulturnega dru\xc5\xa1tva Prosveta. Slavik je bil \xc4\x8dlan in nekaj \xc4\x8dasa tajnik dru\xc5\xa1tva, dolgo let pa predsednik tiskarne politi\xc4\x8dnega dru\xc5\xa1tva Edinost v kateri so tiskali \xc4\x8dasnik Edinost.'